|  |  |  |
| --- | --- | --- |
|  |  |  |

Br: 03-334/23-10694-1 Kotor, 30.08.2023.godine

Na osnovu člana 4 stav 2 Odluke o izgradnji lokalnih objekata od opšteg interesa („Službeni list CG opštinski propisi“ br. 14/22, 59/22, 30/23) i odredbi Zakona o planiranju prostora i izgradnji objekata („Službeni list Crne Gore", br. 64/17, 44/18, 63/18, 11/19, 82/20, 86/22 i 04/23), Sekretarijat za urbanizam, stanovanje i uređenje prostora predlaže:

**PROGRAMSKI ZADATAK SA ELEMENTIMA URBANISTIČKO-TEHNIČKIH USLOVA**

za izradu projektne dokumentacije za izgradnju javne rasvjete za „Pješačku stazu prema Gornjem Stolivu” . Lokacija pješačke staze obuhvata dio kat.parc. 303 KO Stoliv I i dio kat.parc. 220 KO Stoliv II u dužini od oko 700m.

Predmetnu trasu osvjetljenja prethodno navedenog lokalnog puta čine i djelovi kat.parc. 331/1, 331/2, 302, 299/1, 299/2, 325/3, 305 i 304, sve KO Stoliv I i djelovi kat. parc. 199, 207, 219, 218, 221, 226, 227, 50, 48 i 46, sve KO Stoliv II.

Ovim programskim zadatkom sa elementima urbanističko-tehničkih uslova određuje se trasa za izgradnju javne rasvjete pješačke staze prema Gornjem Stolivu, koji obuhvata dio katastarske opštine Stoliv I i Stoliv II i ista se smatra lokalnim objektom od opšteg interesa.

Neophodno je uradtiti projekat javne rasvjete „Pješačka staza prema Gornjem Stolivu” koja obuhvata postojeći put na dijelu kat.parc. 303 KO Stoliv I i dijelu kat.parc. 220 KO Stoliv II i sa prethodno navedenim katastarskim parcelama u dužini od cca 700 m i definisati tačku priključenja gdje će biti postavljen mjerno razvodni oramar.

Na novim drvenim stubovima visine 8m (tj 7m u nadzemnom dijelu) predvidjeti postavljanje samonosivog kablovskog snopa tipa X00/0 4x16mm2, nosnog, zateznog i spojnog materijala, kao i postavljanje svjetiljki. Stubove postavljati na rastojanju od 30-35m u zavisnosti od uslova na terenu. Precizne pozicije stubova definisati glavnim projektom javne rasvjete. Tip i snagu svjetiljki odrediti fotometrijskim proračunom u zavisnosti od predviđenog razmaka između stubova i širine puta (staze) kojeg osvjetljavamo.

Predmet Odluke o izboru lokacije je osvjetljavanje pješačke staze prema Gornjem Stolivu, označena na geodetskom snimku kao „pješačka staza“

Mjerno razvodni ormar je potrebno da sadrži mjerni, upravljački i dio sa zaštitnim komponentama. Brojilo ugrađuje CEDIS. MRO opremiti kontaktorima i astronomskim uklopnim satom.

**Projektna dokumentacija**

Projektnu dokumentaciju izraditi u skladu sa tehničkim propisima, standardima i uzansama iz oblasti projektovanja objekata javne rasvjete.

Glavni projekat uraditi u skladu sa Zakonom o planiranju prostora i izgradnji objekata (Sl.list CG br. 64/17, 44/18, 63/18, 11/19, 82/20, 86/22 i 04/23) i Pravilniku o načinu izrade i sadržini tehničke dokumentacije za građenje objekata (Sl.list CG br. 44/18, 43/19). Glavni projekat podliježe reviziji u skladu sa čl. 81 Zakona o planiranju prostora i izgradnji objekata i u skladu sa čl.7 Odluke o izgradnji lokalnih objekata od opšteg interesa. Glavni projekat sa izvještajem o izvršenoj reviziji izraditi u 6 (šest) primjeraka, od kojih su 3 (tri) u zaštićenoj digitalnoj formi, u skladu sa čl. 9 Odluke o izgradnji lokalnih objekata od opšteg interesa.

Privredno društvo koje vrši izradu glavnog projekta mora posjedovati licencu za projektovanje i izvođenje radova izdatu od nadležnog organa. Privredno društvo koje vrši reviziju tehničke dokumentacije mora imati licencu za reviziju tehničke dokumentacije i vršenje nadzora nad građenjem objekata izdatu od nadležnog organa.

Sastavni dio Programskog zadatka je Geodetski snimak.

**Sekretarijat za urbanizam, stanovanje i uređenje prostora**

**Opština Kotor**